Memorias del subdesarrollo
<s>Memorias del subdesarrollo () je kubanski crno-bijeli igrani film snimljen 1968. godine u režiji Tomása Gutiérreza Aleee, poznat kao jedno od najuspješnijih ostvarenja kubanske kinematografije.</s>

<s>Predstavlja adaptaciju istoimenog romana Edmunda Desnoesa.</s><s>Protagonist, koga tumači Sergio Corrieri, je intelektualac iz buržoaske porodice koji odlučuje ostati na Kubi nakon Revolucije iako su mu supruga i roditelji pobjegli u SAD.</s><s>Radnja prikazuje kako svoj život nastoji ispuniti površnim ljubavnim vezama, osjećajući se sve više otuđen od nove post-revolucionarne stvarnosti, a kroz flashbackove se prikazuje i njegov život u pred-revolucionarno vrijeme.</s>

<s>Memorias se isticao za tadašnje standarde izuzetno modernim stilom, odajući uticaj Novog vala i pokreta cinema verite.</s><s>Alea je velikim dijelom miješao igrane sa dokumentarnim snimkama, pri čemu protagonist kao narator stranoj i manje upućenoj publici svojim komentarima objašnjava najvažnije događaje iz prošlosti Kube.</s><s>Film je izazvao veliku pažnju ne samo zbog stila, nego što je i revolucionarna zbivanja i njegove posljedice prikazivao iz neuobičajene perspektive otuđenog autsajdera, a isto tako je svjetskoj publici prvi put pružio priliku dramatične događaje vezane uz kubansku raketnu krizu prikazati iz kubanske perspektive, i to u scenama kojima neuobičajeno naprasno završava film.</s><s>Alea je u filmu također koristio relativnu kreativnu slobodu da u filmu prikazuje "paprene" sadržaje erotskog karaktera, a pri čemu se posebno ističe korištenje scena iz poznatih stranih filmova koje je katoličanstvom vođena službena cenzura Batistinog predrevolucionarnog režima običavala rezati iz verzija za kubansku publiku.</s><s>Memorias je prikazan na nizu stranih festivala i dobio je brojne pohvale.</s><s>Također je predstavljao prvi film postrevolucioarne Kube prikazan u SAD, gdje je dobio nagradu Nacionalnog udruženja filmskih kritičara; Alea, međutim, nije mogao lično preuzeti nagradu jer mu američke federalne vlasti, temeljem tadašnjih zakona koji su priječili službene kontakte dviju zemalja, nisu dozvolile pristup.</s>

<s>Desnoes je, pak, nekoliko decenija kasnije napisao svojevrsni nastavak pod naslovom Memorias del desarrollo, od koga je 2010. napravljen film u režiji Miguela Coyule.</s>

<s>Uloge 
 Sergio Corrieri ...</s><s>Sergio Carmona Mendoyo
 Daisy Granados ...</s><s>Elena
 Eslinda Nunez ...</s><s>Noemi
 Omar Valdés ...</s><s>Pablo
 René de la Cruz ...</s><s>Elenin brat</s>

<s>Vanjske veze 
 
 
 Derek Malcolm of the Guardian places "Memorias del Subdesarrollo" at number 54 in his 100 greatest movies</s>

<s>Kubanski filmovi
Dramski filmovi
Authority control 2</s>

